經數: 一八九一

經名: 文殊指南圖讚

頁數: 八○一

上	欄

善財童子1三十三詣菩提場. 參普德淨光

主夜神. 十種聖智四禪定心. 三寶威光五停

識觀. 開出家門示正道路. 得普遊步法門. 證

離垢地

讚    曰

自喜心師不遠尋	不離場內聽潮音

□思昔日聞談妙	未似今宵得意深

十種法門圓聖智	四禪分別合天心

又能寂靜還遊步	離垢花開向少林

善財童子第三十四不離菩提場. 參喜目

觀察衆生主夜神. 一一毛孔涌出身雲. 現相

隨機. 演他心智入解脫海. 誠希有事. 得大勢

力普喜幢法門. 證發光地

讚   曰

諸方堂奧足參人	子細尋思未似君

中	欄

念念出生成念海	身身示相現身雲

他心智妙智非智	天耳聞通聞不聞

幾劫辛勤心大用	而今勢力頓超群

善財童子第三十五卽衆會中. 參普救衆

生妙德主夜神. 兩眉放光舒身濟頂. 大人境

界. 知佛現時普焰出世妙眼發心. 得調伏衆

生法門. 證焰慧地

下	欄

讚	曰

眉□舒女灌頂時	淨輪三昧合如之

論心境界重重現	說佛光明漸漸知

妙眼我身何有異	寶王慈氏更無疑

普賢普焰今何在	雪滿長空花滿枝

善財童子第三十六卽道場中. 參寂靜音

海主夜神. 念念出生無邊大喜之心. 發起無

量大悲法藏法義. 如雲如海. 得出生廣大喜

莊嚴法門. 證2現前地

讚  曰

百萬僧祇衆□身	摩尼幢座涌蓮新

從來念念出生喜	發起心心觸處眞

我見我觀無量境	成雲成海有前因

略言師友逢多少	二刹如來是故人

經數: 一八九一

經名: 文殊指南圖讚

頁數: 八○二

上	欄

善財童子1三十七詣如來會中. 參守護一

切城主夜神. 普現色身演佛法藏. 聞思修慧

密赴群機. 令諸含識守護心城. 得甚深自在

妙音法門. 證2難勝地

讚	曰

寶座光中普現身	又開佛藏濟生民

我觀法界無邊表	誰信陀羅有利人

行法名輪重演說	聞思修慧再宣陳

妙音雖是胡家拍	韻出陽春雪曲新

善財童子第三十八詣佛會中. 參開敷木

(本經作樹)花主夜神. 隨心現身. 普使知見蓮華覆

合□難惡道. 救拔有情令斷愛網. 得出生廣

大喜光明法門. 證遠行地

讚	曰

闇□花生盡護歸	不令□路受驅馳

中	欄

愚迷羅網刀□後	貪染稠林杵挫之

智慧山王騰化日	寶光明女發心時

算來已是經多劫	遠地相逢也3深奇

善財童子第三十九詣道場中. 參大願精

進力救護衆生主夜神. 隨機隨像. 一身多身

妙色妙智如日如月. 普救罪人獲心眼淨. 得

敎化衆生令生善根法門. 證不動地

下	欄

讚	曰

太子當年救罪人	而今普現一多身

十千信士心離垢	百億那由眼絶塵

妙色瑩如秋色靜	智輪明似日輪新

寶光佛出林中後	又見曇華幾度春

善財童子第四十詣毘嵐園中. 參妙德圓

滿主夜神. 普觀十方一切佛降往劫乳母今

朝園主. 悟受生藏生如來家. 得受生自在法

門. 證善慧地

讚   曰

逢君直語受生因	便作如來家□人

一念盡觀塵數佛	十方同看降威神

欲知今日園林主	便是當年乳母身

別有世間曾未見	一行一步一華新

經數: 一八九一

經名: 文殊指南圖讚

頁數: 八○三

上	欄

善財童子第四十一詣法界講堂. 參釋種

瞿波女. 一萬宮神俱來迎讚現前法爾. 過去

因緣香牙園佛菩提種智. 得觀察三昧海法

門. 證法雲地

讚   曰

因遊法界講堂中	逢見瞿波女不同

盡說目前千萬事	又云塵劫許多功

法雲容曳舒群1岳       敎網張羅滿太空

檢點人生成好笑	香牙園□杏花紅

善財童子第四十二2詣此世界中. 參佛母

摩耶聖后. 在大樓觀坐寶蓮華. 色相端嚴威

光顯著. 念念佛出生生爲母. 得大願智幻生

法門

讚   曰

我又如何近問津	守堂羅刹再三陳

中	欄

遙看樓觀重重妙	忽見蓮華葉葉新

念念願爲諸佛母	生生示作女皇身

可○心腹含容大	包盡微塵世界人

善財童子第四十三詣二十三天上. 參天

主光天女. 歷微塵劫事微塵佛. 受持法語未

曾忘失. 有益悲智無不現前. 得無□念淸淨

莊嚴法門

下	欄

讚	曰

三十三3大天主天       不知何代結因緣

靑蓮花界初心啓	妙月光中得意圓

勤苦已經無量劫	修持又覺有多年

閻色界內人相問	諸法如今已現前

善財童子第四十四詣迦毘羅城. 參童子

師遍友. 卽時指去不示一言. 顯無法眞法無

得是得. 空過此處未易前程. 昔者聞名. 今朝

見面

讚    曰

萬里相尋自不言	□云他得藝能全

心人忽若渾如此	是我平生豈偶然

傳道友方成妄說	說名師軌也虛傳

已傾肝膽尋知識	料得前頭必有緣

經數: 一八九一

經名: 文殊指南圖讚

頁數: 八○四

上	欄

善財童子第四十五不離當處. 參善知衆

藝童子. 以無□智窮世間藝. 唱諸字母入諸

法門. 鳥獸音聲雲霞氣侯. 得善知衆藝菩薩

字智法門

讚   曰

聞得吾師衆藝全	而今相見試敷宣

阿多波者言言諦	□□迦陀字字詮

四十二門流布後	三千世界古今傳

大明一智如何也	雲散長空月正圓

善財童子第四十六詣婆咀那城. 參賢勝

優婆夷. 心自開解利樂衆生. 眼耳鼻舌身意

智性出生功德. 普現光明. 得無依處道場法

門

讚   曰

自開自解自爲人	便向紅塵利有情

中	欄

眼耳鼻含功德聚	舌身意現智光明

能生能出門庭靜	無盡無依境界淸

會得道場圓滿處	一身鋒1劍致昇平

善財童子第四十七詣沃田城. 參堅固解

脫長者. 百千萬劫十方佛所. 勤心正法未曾

休息. 大師子吼大福智聚. 得無著念淸淨莊

嚴法門

下	欄

讚   曰

精進人希懈怠多	師勤法道恰相和

十方佛所無休息	百劫身心有切蹉

萬□峰頭雲去後	千尋松頂鶴來過

自○處世2問淸淨       花落閑庭長綠莎

善財童子第四十八卽此城中. 參妙月長

者. 不談法義. 略示名字. 顯無得中又無所得.

卽此無得又無得矣. 是謂眞得也. 得淨智光

明法門

讚	曰

妙月高人又指他	向時遍友也空過

□思兩處語言少	□笑諸方路布多

悲焰明輝休語會	智光解脫是如何

君今不爲通消息	白玉無瑕自琢磨

經數: 一八九一

經名: 文殊指南圖讚

頁數: 八○五

上	欄

善財童子第四十九詣出生城. 參無勝軍

長者. 垂示二法. 而爲開誘. 1見無量佛. 得無

盡藏. 悟其所以. 實亦省逕. 得無盡相法門

讚	曰

□遙遠入出生城	鬧市門頭話道情

多謝吾師言兩句	□深思我路千程

得無量藏因誰悟	見盡高人合自明

2作夜松床秋夢起       一天星月照□楹

善財童子等五十卽此城南聚落. 參最寂

靜婆羅門. 發菩提心無有退轉. 過現未來已

退當退. 隨意作爲皆悉成滿. 得誠願語法門

讚	曰

城南聚落法門低	聞願□然意不迷

中	欄

過去以誠成解脫	未來因語得菩提

隨心隨處作爲滿	無退無當旨趣齊

須信江南二三月	百花香□[&FFFF]#□啼

善財童子第五十一詣妙意花城. 參德生

童子有德童女. 幻生智悲. 緣相知見. 無明煩

惱. 國土衆生. 依正同空. 悉皆如幻同. 得菩薩

今住法門

下	欄

讚	曰

德生有德兩和融	同幻同生意莫窮

同住同修成解脫	同悲同智顯靈功

同緣同想心冥契	同見同知道轉通

若要一生3成佛果       毘盧樓閣在南中

善財童子第五十二詣毘盧藏樓閣. 參彌

勒菩薩. 佇立門前遠方而至. 頂禮入觀妙境.

重重映現. 佛佛全彰. 出已還閉. 思議不及. 得

一生佛果三世境界法門

讚	曰

樓閣門前立片時	龍華師主遠方歸

不唯迪指觀深妙	又聽慈音語細微

理智行爲身日月	菩提心是道樞機

許多境界何來去	萬里天邊一雁飛

經數: 一八九一

經名: 文殊指南圖讚

頁數: 八○六

上	欄

善財童子第五十三詣佛會中. 參普賢菩

薩. 乘白象王處紅蓮座. 一心親近諮聞法要.

智悲圓滿. 行願功成. 卽獲佛德. 顯同果海. 得

一切佛刹微塵數三昧法門

讚	曰

百一由旬摩頂歸	片心思見普賢師

堂堂現在紅蓮座	落落分明白象兒

沙劫智悲方滿日	微塵行願正圓時

佛功德海重宣說	愁見波濤轉渺渺

佛國禪師昔居龜寺. 今在鳳城. 觀善財童子

參諸知識未有休期. □直下承當豁然. 休歇

大用現前

讚  曰

時光已是覺蹉□	嗟爾平生跋涉多

五十餘人皆問訊	百重城郭盡經過

中	欄

而今到此休分別	直下承當得也□

忽若更云南北去	分明鉤子過新羅

此	頁	完

經數: 一八九二

經名: 關中創立戒壇圖經

頁數: 八○七

上	欄

1關中創立戒壇圖經幷序

大唐京師西明寺沙門釋道宣撰

余以闇昧. 少參學府. 優柔敎義. 諮質賢明. 問

道絶於儒文. 欽德承於道立. 故居無常師. 追

千里如咫尺. 唯法是務. 跨關河如一葦. 周流

晉魏披閱. 累於初聞. 顧步江淮緣□. 影於

道聽. 遂以立年方尋鉛墨. 律儀博要. 行事謀

猷. 圖傳顯於時心. □疏開於有識. 或注或

解. 引用寄於前經. 時抑時揚. 專門在於成務.

備通卽目流漸可知. 至於戒本壇場. 曾未陳

廣. 雖因事□. 終非錯言. 今年出縱心. 旦夕菴

柳. 一尋此路. 若墜諸隍. 力疾書之. 遺滯非

咎. 乃以乾封二年. 於京郊之南. 創弘斯法. 原

夫戒壇之興. 所以立於戒也. 戒爲衆聖之行

本. 又是三法之命根. 皇覺由此以興慈. 凡惑

假斯而致滅. 故文云. 如何得知佛法久住. 若

中國十人. 邊方五人. 如法受戒是名正法久

住. 是知比丘儀體非戒不存. 道必人弘. 非

戒不立. 戒由作業而克. 業必藉處而生. 處曰

戒壇. 登降則心因發越. 地稱勝善. 唱結則

事用殷勤. 豈不以非常之儀能動非常之致.

然則詳其廣也. 談論可以處成. 尋其要也. 行

事難爲準的. 是以諸律文云. 方相莫委於分

齊. 唱令有昧於前緣. 衆集不曉於別同. 通和

中	欄

[&FFFF]#分於成敗. □曰. 非界咸乖聖則. 雖受不獲.

以無界故. 是知. 空地架屋徒費成功. 無壇結

界勝心難發. 今博尋群錄. 統括所聞. 開法施

之初門. 仰住法之遺則. 若不分衢術. 則推步

者不識其由. 故略位諸門. 使曉銳者知非妄

立云爾

戒壇元結敎興第一(明壇場築基. 本唯佛也. 十方同會詳述壇場. 昔者光明)

(王如來初論建立. 故興在大聖. 不在人謀. 敬重之極也)

戒壇立名顯號第二(通檢律論. 多云戒壇. 時俗混之. 壇場莫別. 故引群錄. )

(名實兩馳. 豈唯常習守株難革)

戒壇形重相狀第三(旣曰壇也. 出地層基. 狀等山王. 相同佛座. 階除四列. )

(周繞三重. 靈骨作鎭. 用隆住法)

戒壇高下廣狹第四(高下暇量定約佛□. 爲言廣狹. 在緣隨機大小無局. 出)

(於智者商度論通)

戒壇大界內外第五(統詳諸律. 內外在緣. 今以義心. 外爲別意)

戒壇結法先後第六(古德行事大界在先. 今存明檢. 壇前界後)

戒壇集僧遠近第七(壇界必初草創基址. 集僧軌度自有成規. 後學師心. 多)

(輕本業. 必專注敎網. 依法集人)

戒壇作業成敗第八(□磨西言. 唐云作業. 義當分別成敗曉了時緣. 言僧則)

(六和不乖. 述事則四界各攝)

戒壇受時儀軌第九(謂受戒法度今古相承. 若無壇除. 登頓失序. 故聖立模)

(範. 令師資有儀. 旋繞□立. 如機侯轉也)

戒壇功能遠近第十(一僧結已經六萬之延年. 三法乃亡涉千聖而常在. 號曰)

(金剛場地. 名義若斯. 非聖不曉. 凡唯仰止不可輕焉)

戒壇贊述辨德第十一(戒壇勝德諸聖共遵. 建無上之善根拔極下之深累. 必由)

下	欄

(此地. 方得崇之. 豈不頌述神功贊揚聖德)

戒壇元結敎興第一

檢別傳云. 佛在祇樹園中. 樓至比丘請佛立

壇. 爲結戒受戒故. 爾時如來依言許已. 創

置三壇. 佛院門東名佛爲比丘結戒壇. 佛院

門西名佛爲比丘尼結戒壇. 外院東門南置

僧爲比丘受戒壇. 初置壇日乃集十方諸佛.

于時有八百億. 同名釋迦佛. 十方諸佛同名

亦爾. 時大梵天王造佛院內東戒壇. 魔王波

旬造佛院內西戒壇. 壇旣成已. 諸佛登之. 共

議結戒輕重持犯等相. 又議度尼滅正法相.

諸佛通議曰. 古有四部. 今何獨無. 初雖正法

滅半. 能行八敬. 還住千年. 故此二壇唯佛所

登. 共量佛事. 僧受戒壇佛非僧攝. 有時度聖

人者亦臨僧壇. 一時行事非□磨攝

戒壇立名顯號第二

律論所顯場壇兩別. 西天諸國皆立別儀. 此

土中原素未行事. 不足怪也. 今定其名實. 或

有異議. 案僧傳云. 宋文帝元嘉中. 聖僧功德

鎧者. 遊化建業. 於南林寺. 前園中立戒壇. 令

受戒者登壇於上受也. 及其終後. 又於壇上.

而□維之餘如下引. 又□十誦律主卑摩羅

叉. 答五百問於慧觀法師亦云. 壇上師僧爲

他受戒. 餘文廣有. 不復□之. 故知. 壇名其

來久矣. 今人不識. 混而雷同. 平場高壇莫分

二別. 誤哉. 案別傳云. 佛涅槃後. 迦葉結集.

來戒壇上. 使小目連鳴鐘召百億四天下凡

聖僧衆. 普集壇已白四□磨. 罰賓頭盧及阿

經數: 一八九二

經名: 關中創立戒壇圖經

頁數: 八○八

上	欄

難罪竟. 令阿難披佛僧伽梨上座. 先誦遺敎

經. 如佛約○. 諸大菩薩及阿羅漢天龍八部

皆大悲泣. 大迦葉從座而起. 披粗布僧伽梨.

捉尼師壇. 至阿難前. 敷尼師壇. 禮阿難已. 右

繞三□. 大梵天王執大寶蓋覆阿難上. □利

天主進七寶案置阿難前. 魔王波旬將七寶

拂授與阿難. 魔王帝釋夾侍兩邊. 四天王立

侍高座四脚. 三十二使者隨迦葉後互□. 迦

葉禮拜已至阿難前. 問訊起居. 如世尊在時

不異. 迦葉爾時作三千八百問. 諸有疑事. 阿

難一一答之. 今略取戒壇一問. 餘者闕之. 大

迦葉問曰. 汝隨如來二十年來. 戒壇高下闊

狹依何□量. 戒壇上中安舍利不. 戒壇四面

用何物. □四面開階方別多少. 繞壇四面作

何形像. 無石國中土沙作不. 阿難一如此卷

中圖相. 而用答之. 初祇桓戒壇北有鐘臺. 高

四百尺. 上有金鐘. 重十萬斤. 莊嚴希有. 下有

九龍盤像. 龍口吐八功德水. 時欲受戒人至

場壇所. 龍便吐水灌頂. 如轉輪王陞壇受位

灌頂之相. 故初受戒人. 如佛法王受法王位.

有摩尼珠光. 觸受戒人得淸□樂. 又表受人

戒珠淸淨. 若諸聖人受戒之時. 得通菩薩擊

鐘. 聲震三千世界. 有聞證果. 惡趣停息. 凡夫

受時. 使摩抵比丘擊之. 聲聞小千世界. 此比

丘有力當十萬人. 其鐘臺如須彌山形. 在大

池中. 九龍出頭. □結盤住. 諸梁柱等安龍頭

上. □黃金作之. 屋瓦用頗梨寶. 若有受者登

壇. 諸龍卽轉口. 出香雨香雲. 覆灑壇上. 池之

四邊□以白玉. 底布銀沙. 水色淸淨. 甘如

中	欄

乳蜜. 諸持戒人有疾飮者. 無不除差. 破戒若

飮. 如呑鐵汁. 佛欲涅槃. 水先枯竭. 屋瓦飛

去. 迦葉結集. 阿難答時. 屋瓦還來. 池還出

水. 色白如乳. 然無乳味. 以表滅後正法隨滅

展轉無味. 如涅□經加水乳譬. 可以準也. 結

集問事都了. 僧向王城. 大鐘寶臺飛上兜率.

池玉銀沙龍王收去. 水亦枯竭. 今有其地. 相

狀都無. 迷其初緣合興壇位. 故廣□之. 壇

之立名在佛世矣. 此土現有群經律論. 咸明

王城兩處結集之相. 然出沒差互不同. 不妨

阿難陞座爲結法之元匠也. 但存迦葉所問.

阿難相同佛形. 比丘咸疑是佛也. 聽說我

聞便息. 如今所傳達通悟者不見此土結法

相者. 尙自不知. 肉今所出有不信者. 固其

常兩. 自佛滅後至於正像. 結集之相乃有多

塗. 初五百人. 次千人. 次大衆. 次育王. 次

七百. 且列五條. 餘非不有. 上□小乘. 至於

大乘. 阿難迦葉在王城廣結集. 文殊師利

與大菩薩. 在鐵圍山略結集. □如此土諸經

所說

戒壇形重相狀第三

依名顯相. 理有異儀. 場乃除地令淨. 無諸丘

坎. 俗中治場令平者是也. 戱場戰場例斯可

解. 至於壇相. 則出地立基. 四郊祠祭諸壇者

是也. 余案行諸壇. 方基者多. 唯圓丘一壇

分基九派. 各施階[&FFFF]#. 其緣如別. 今之戒壇初

爲天造. 天工巧妙. 理出人謀. 然佛指揮. 又非

凡度. 故其相狀不同□俗. 依別傳云. 戒壇從

地而起. 三重爲相. 以表三空. 爲入佛法初門.

下	欄

散釋凡惑. 非空不遣. 三空是得道者遊處. 正

戒爲衆善之基. 故限於三重也. 昔光明王佛

暇. 高佛之五□. 表五分法身. 釋迦如來減

爲二□半. 上又加二寸爲三層也. 其後天帝

釋又加覆釜形於壇上. 以覆舍利. 大梵王又

以無價寶珠. 置覆釜形上. 供養舍利. 是則五

重. 還表五分法身. (以初層高一□. 二層高二□半. 三層高二寸. 則三分也. 帝釋)

(加覆釜. 則四重也. 梵王加寶珠. 則五重. 五分具也)初佛在世. 祇桓園中

立戒壇訖. 大梵王所施寶珠. 大如五升甁. 大

福德者見之. 光照八百由旬. 薄福德者見之.

如聚墨也. 如來一代常在戒壇. 及佛涅槃. 珠

亦隨沒. 尊者大迦葉結集之時. 珠復還來. 阿

難滅度. 此珠還去. 後大梵王乃以明珠替處.

以供養舍利也. 珠下以寶蓮華用承之. 作九

龍以承華足. 天帝釋又奉二珠. 以供養舍利.

用金蓮華承足. 下設金柱. 柱下安師子. 此

之二珠結集旣竟□各不現. 帝釋二珠今在

□利天歡喜園中. 供養般若波羅蜜. 今時諸

處立壇. 旣無珠可供養者. 隨力作二明燈. 若

石若木. 常在壇前. 高於上層. 令光明遠照上

下通曉. 其壇上鋪石爲地. 每有受戒之侯. 西

南角別安高座. 使比丘登之. 登或艱阻. 時大

梵王於南面西階道西. 化作鐵莖銀龍銀蓮

華. 開合轉關華葉相接. 對鉤欄上. 共高座相

當. 令使登者而無□□. 祇桓旣負. 斯□亦絶.

然今後作者則而施之. 近以乾封二年九月.

中印度大菩提寺沙門釋迦蜜多羅尊者長年

經數: 一八九二

經名: 關中創立戒壇圖經

頁數: 八○九

上	欄

人也. 九十九夏來向五臺. 致敬文殊師利. 今

上禮遇令使人將送. 旣還來郊南. 見此戒壇.

大隨喜云. 天竺諸寺皆有戒壇. 又述烏仗那

國東石戒壇之事. 此則東西雖遠. 壇禮相接

矣. 其壇相狀. 下之二重以石□累. 如須彌

山王形. 上下安色道. 四面壇身□列龕窟. 窟

內安諸神王. 其兩重基上□施石鉤欄. 欄之

柱下師子神王間以列之. 兩層四角立高石

柱出於壇上. 柱外置四天王像. 旣在露地. □

鐫石爲之. 使久固也. 四角欄上石金翅鳥銜

龍於上. 表比丘旣受戒已常思惑業而暇除

也. 戒壇周圍布列神影者. 表護持久固之相

也. 斯□大聖之羽儀. 生善之弘道. 備舒圖傳.

具列儀容. 各有名號. 義難隱伏. 事須標□

其名顯置其狀. 則使見者發心識幽明之協

護矣. 今案. 梁高祖○釋寶唱. 著神鬼錄. 凡有

三卷. 故其序略云. 自如來出世. 至敎博遠. 天

龍鬼神莫不□向. 故能奉侍三尊. 擁護四部.

凡諸鬼神各有依住. 故依地之神名曰堅牢.

乃至寺塔山林河海風雨. 如長阿含經. □依

止所往而守衛之. (今以壇圖一面. 三方隱映諸神側背. 難可圖形. 於圖經中. )

(依方列相. 或露或覆. 時立時坐. 後有造者. 依經置之. )今前列護佛塔神

名. 多出華嚴灌頂孔雀王賢愚大集大智論

等. 以繁文故. 於此總而□之. 神名跋□羅波

尼. (梁言金剛)神名婆里旱. (河但反. 梁言力士)初堅固光曜

神. 二日光曜神. 三須彌華神. 四淨雲音神. 五

阿脩羅王神. (取脩羅爲名. 非脩羅也. )六勝光明神. 七樹

中	欄

音聲神. 八師子王神. (如上. 已解)九淳厚光藏神.

十珠□華光神. 右十二金剛力士神王. 依雜

阿含經. 金剛神持金剛杵. 猛火熾然. 經律

中亦說. 八金剛神列侍四面. 又云. 五百金剛

常侍衛佛. 如華嚴經. 諸金剛神與微塵數力

士俱. 久發誓願侍衛如來. 住持遺法. 今據文

心相. 不言戒壇. 然此戒壇卽佛塔也. 以安舍

利. 靈骨□中. 非塔如何. 迷名固執者不足

言評. 重爲提示. 原夫塔字此方字書乃是

物聲. 本非西土之號. 若依梵本. □佛骨所

名曰塔婆. 此略下婆. 單呼上塔. 所以經中.

或名偸婆□堵波等. 依如唐言方墳. 塚也.

古者墓而不墳. 墳謂加土於其上也. 如律

中. 如來知地下有迦葉佛舍利. 以土增之.

斯卽塔婆之相狀矣. 今戒壇安佛舍利. 層基

標別. 四列神影守護顯號. 固其然乎. 前十

二神常守護佛塔. 下層下據地壇有五階. 階

列二神. 故有十也. 以下曾爲戒壇基本. 其

猶金剛. 故以十金剛依階而位列也. 下層

四角大神. 所謂金剛力士金毘羅散脂. □護

佛塔. 故峙列四隅. 以護持本也. 東南角神

名跋□羅波尼. (又領般支分大軍主神. )西南角神名婆里

旱. (又領般遮羅遮馱大軍主神. )西北角神王名金毘羅. (又領婆多)

(祁利大軍主神. )東北角神將名散脂. (又領醯摩跋多大軍主神. )下

層南面. 二階東畔階道. (東神名堅固光曜. 西神名日光曜. )西

畔階道. (東神名須彌華. 西神名淨雲音. )東面一階道. (南神名阿脩羅王. )

(北神名勝光明)西面一階道. (南神名樹音聲. 北神名師子王. )北面一階

下	欄

道. (西神名淳厚光藏. 東神名珠□華光. )第二層上四角大神. 所謂

四天王也. 常護佛法及以衆生. 豈唯壇塔.

而有情外. 故須造立儀像. 依方隅而列之.

(依灌頂經云. 五羅鬼神. 鬼子母神五百兒子. 及摩醯首羅. 摩尼跋陀. 脩利□陀五神. 於佛

滅後常護塚塔. 不使)

(邪人所壞. 若破壞者. 當知正法欲滅. 故使然也. )東北角天王名提頭賴

□. 領乾□婆及毘舍□衆. 住東弗婆提洲.

大智論云. 四天王□壽九百萬歲. 各有九十

一子. 皆護佛法. 其王領四神軍主. 出灌頂

經. 下同今配. 戒壇第二層基東面兩階各二

神. 南階道二神. (南神名地珂. 北神名脩涅多羅. )北階道二神.

(南神名分那柯. 北神名迦毘羅. )東南角天王名毘婁勒叉. 領鳩

槃茶及□□多衆. 住南閻色提洲. 所領四神

軍主. 配南面二階各二神. 東階道二神. (東神名僧)

(伽. 西神名優波僧伽. )西階道二神. (東神名償起羅. 西神名□陀那. )西南角

天王名毘婁博叉. 領諸龍及富多羅衆. 住西

瞿耶尼洲. 其所領四神軍主. 配西面二階各

二神. 南階道二神. (南神名訶利. 北神名訶利枳舍. )北階道二

神. (南神名波羅赴. 神北名□伽羅. )西北角天王名毘沙門. 領夜

叉及羅刹衆. 住北鬱單越洲. 多來閻色提.

其王手中掌擎佛塔. 古佛舍利在中. 佛在時

令其持行. 所在作護. 佛法久固. 又令天王

威德勢力領四神軍主. 配北面一階邊各二

神. 西邊二神. (一名陀羅那. 二名阿羅漢陀. )東邊二神. (一名鬱庾)

(伽波羅. 二名別他那. )依賢愚經. 此等鬼神皆名夜叉. 形

色靑黑. 眼赤如血. 鉤牙上出. 頭髮悉□. 火

從口出. 經雖如此. 及論顯相. 義須別態. 不

經數: 一八九二

經名: 關中創立戒壇圖經

頁數: 八一○

上	欄

可一像. 其第二層上四面七階道頭各有二

神. 則十六也. 必須其名. 可如灌頂經. 四

天王所部諸神隨名便配. 且存前數. 何由

可盡其數量也. 兩層色道內龕窟中神. 經

中大多. 今依孔雀王經. 明七星神. 依方守

護. 其上層中安窟旣少. 可列七星神. 配坐

窟中. 然二十八星神出沒增減. 常行於世.

有大光明. 深能利益. 東方七星神名. 基栗

底柯一. 虜喜尼二. □梨伽尸羅三. 阿陀羅

四. 不捺那婆脩五. 弗沙六. 阿沙離沙七.

南方七星神名. 訶可一. 雨頗二. 心尼三. 訶

莎多四. 質多羅五. 莎底六. 毘釋珂七. 西

方七星神名. 阿[&FFFF]#羅他一. 折沙他二. 牟藍

三. 弗婆莎他四. 鬱多羅莎他五. 阿毘止

六. 沙羅波那七. 北方七星神名. 陀□他一.

捨多毘沙二. 弗婆跋陀羅三. 鬱多羅跋陀

羅四. 離婆底五. 阿雖尼六. 婆羅尼七. 右二

十八神方別七龕依名位列. 至於下層亦有

龕窟. 約方開影. 其量則多. 臨時分像. 依

優波斯那□經及灌頂經. 神名極多. 亦依方

住. 至時檢經. 隨龕多少就列名號. 爲存繁

文故略不出. 最上第三重止高二寸. 表二

諦也. 欲明諸佛說法常依二諦. 用表受戒

出家者必知二諦爲宗歸也. 何者. 以身口二

業. 動必依相. 相爲俗有. 心行所期. 離相

爲本. 本爲出道之所依也. 故二寸爲準的量

相. 上壇四角各立師子. 背上有孔. 欲行事

時必施尊儀. 上安帳竿於孔中也. 帳之莊嚴

中	欄

隨力所辦. 上壇□方七尺爲量. 以表七覺意

也. 三乘入道不越三十七品. 於此品中. 七

覺意在道思擇. 其功最高. 故在上而列也.

壇外四周一丈內. 種四時華藥. 已外植華樹

八行. 種種莊嚴. 依善見論云. 戒檀極小. 容

二十一人. 此據出罪之相也. 然亦不分壇場

之異也

戒壇高下廣狹第四(幷引)圖相

檢別傳云. 比丘受具戒壇初結之時. 釋迦如

來召十方諸佛. 時須彌燈光明王最居其長.

身長五丈. 欲立戒壇三重. 重高佛五□. 表五

分法身. 釋迦如來云. 娑婆世界衆生少見少

聞. 若依佛五□爲量. 恐生疲怠. 無由可成. 減

同迦葉佛二□半量. 則易成就. 所以取佛□

量者. 以諸佛□骨□是金剛. □維之時□骨

不陸全堅. 舍利所在流化. 故壇身量取佛□

以定之. 欲令比丘持戒堅固如金剛而不壞

也. 戒壇亦爾. 雖經劫壞. 而常存故. 檢釋迦如

來一□. 則中人二□. 如來在世倍人. 人□長

唐尺一尺五寸. 則佛□三尺. 佛□旣長二□

半. 則唐尺七尺五寸也. 又云. 準迦葉佛□爲

量者. 則又長於釋迦□矣. 依今北天竺東石

戒壇. 縱廣二百步. 高一丈許. 此則隨時不定.

今且從釋迦丈六爲言. 其下層從地起基. 高

佛一□. 則唐尺高三尺也. 謂在色道下座身

爲言. 餘亦同之. 然此色道上三下四. 唯多出

爲佳. 以在露地. 色道廣覆. 而風雨不至. 諸窟

神王久而得固也. 如今色圖出□. 可不然耶.

下	欄

不得過於一□者. 恐地裂故. 又表比丘於壇

受戒暇心專一而不散亂也. 其第二層高佛

一□半. 則唐尺四尺五寸也. 同轉輪聖王初

登壇上受灌頂之時壇度也. 其第三層高二

寸者. 以佛指二寸爲量. 則當中人四寸也. 今

北印度烏仗那國東千餘里. 度鐵索橋至烏

仗那舊都. 其地平坦名果皆備. 卽古轉輪王

之果園也. 有大石戒壇焉. 佛滅度後三百年

時. 有大阿羅漢優樓質那者. 威德巨勝. 於園

北山石崖造大寺. 南北周院五十餘里. 僧所

住處一十五里. 請彌勒尊者. 爲指揮之役. 使

工匠. 經三百年. 以大神力住諸人壽. 五重精

舍純石爲之. 最上重者高三百餘尺. 中安□

檀像. 相亦如之. 乃至下重安赤銅像. 今上四

重皆閉. 非凡所幸. 而石若琉璃. 內外映徹. 人

從邊過. 照見藏腑. 其下重者今人受用. 四周

華果列植充滿. 東有石壇. 縱廣二百餘步. 四

周石欄雕飾難言. 基上平鏤奇態轉勢. 高可

一丈. 上壇中心安佛舍利. 覆釜在上. 如前所

述. 受戒之日如上集僧. 別施高座. 先誦遺敎

經. 諸比丘聞皆悉肉泣. 及受戒訖. 又誦遺

敎. 其事見在. 往往有僧. 從彼而來. 玄□法

師西域傳中. 略述大□檀像事. 而不辨其緣

由. 至於戒壇. 文事蓋闕. 豈非行不至彼隨

聞而述. 不足怪也. 今約祇樹園中. 總有六

十四院. 通衢大巷. 南有二十六院

三門之左右